José Luis Lacunza Maestrojuán

**José Luis Lacunza Maestrojuán** O.A.R. (født 24. februar 1944 i Pamplona i Spania) er en spansk kardinal og emeritert katolsk biskop av David i Panama.
## Liv og virke
### Augustinerrekollekt, prest
José Luis Lacunza Maestrojuán sluttet seg til augustinerrekollektene og ble presteviet dent 13. juli 1969. Han var opprinnelig lærer i Madrid før ordenen hans sendte ham til Panama. Fra 1979 til 1985 var Lacunza rektor ved *Colegio San Agustín*.
### Hjelpebiskop i Panama by
Pave Johannes Paul II utnevnte ham til hjelpebiskop i Panama og titulærbiskop av *Partenia* den 30. desember 1985. Den apostoliske nuntius til Panama, José Sebastián Laboa Gallego, ordinerte ham til biskop den 18. januar året etter; medkonsekratorer var Marcos Gregorio McGrath C.S.C., erkebiskop av Panama, og José Agustín Ganuza García O.A.R., prelat av Bocas del Toro. 
### Biskop av Chiteé
Den 29. oktober 1994 ble han utnevnt til biskop av Chitré av pave Johannes Paul II. 
### Biskop av David
Den 2. juli 1999 ble han utnevnt til biskop av David. Fra 2000 til 2004 var Lacunza president for Bispekonferansen i Panama, og innehadde det samme embede også fra 2007 til 2013.

Han ble landskjent for sin megling i en voldelig disoputt som brøt ut mellom regjeringen og ngöbe–buglé-indianerne om gruvedrift på deres fedrenes land.

### Kardinal
I det høytidelige konsistoriet den 14. februar 2015 kreerte pave Frans ham til kardinalprest med tittelkirken *[[San Giuseppe da Copertino]]*.

På familiesynoden i 2015 hevdet Lacunza at Moses var mer barmhjertig enn Jesus fordi han tillot skilsmisse, og spurte: *«Hvorfor kan ikke Peter være mer lik Moses?»*

Lacunza ledet saligkåringen av James Miller den 7. desember 2019 i Huehuetenango i Guatemala.

Etter at han ikke møtte opp på en messe den 31. januar 2024, ble han meldt savnet. Dagen etter ble han funnet i bilen sin i Boquete i Chiriqui-provinsen i en litt forvirret tilstand.

Den 15. februar 2024 aksepterte pave Frans hans aldersrelaterte avskjedssøknad.
## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (16235-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Henry Benedict Mary Clement Stuart (1725-1807) *1758
* Pave Leo XII (1760-1829) *1794
* Kardinal Chiarissimo Falconieri Mellini (1794-1859) *1826
* Kardinal Camillo di Pietro (1806-1884) *1839
* Kardinal Mieczyslaw Halka Ledóchowski (1822-1902) *1861
* Kardinal Jan Puzyna z Kosielsko (1842-1911) *1886
* Erkebiskop Józef Bilczewski (1860-1923) *1901
* Erkebiskop Bolesław Twardowski (1864-1944) *1919
* Erkebiskop Eugeniusz Baziak (1890-1962) *1933
* Pave Johannes Paul II (1920-2005) *1958
* Erkebiskop José Sebastián Laboa Gallego (1923-2002) *1983 
* Kardinal *José Luis Lacunza Maestrojuán* (1944-) *1986

## Referanser